ഫ്രാന്സില് കൊവിഡ് വാക്സിനേഷന് സെന്ററുകള് ആക്രമിച്ച് പ്രതിഷേധക്കാര് പാരിസ് : രാജ്യത്ത് പൊതുയിടങ്ങള് സന്ദര്ശിക്കുന്നതിന് വാക്സിനേഷന് പാസ് നിര്ബന്ധമാക്കിയതിനെ തുടര്ന്ന് പാരിസില് വാക്സിനേഷന് സെന്ററുകള് ആക്രമിക്കാമാരംഭിച്ച് പ്രതിഷേധക്കാര്. ഇവര് രാജ്യത്തുടനീളമുള്ള വാക്സിനേഷന് കേന്ദ്രങ്ങളിലും മറ്റ് ആരോഗ്യ കേന്ദ്രങ്ങളിലും അതിക്രമിച്ച് കയറി ആക്രണം നടത്തിയെന്നാണ് വിവരം. രാജ്യത്തെ വാക്സിനേഷന് പദ്ധതികള്ക്ക് കനത്ത തിരിച്ചടിയാണിത്. ഹെല്ത്ത് പാസ് നിര്ബന്ധമാക്കുന്നത് വ്യക്തി സ്വാതന്ത്ര്യത്തിലുള്ള കടന്ന് കയറ്റമാണെന്നാരോപിച്ചാണ് ആയിരങ്ങള് സര്ക്കാരിനെതിരെ തെരുവിലിറങ്ങിയത്. ജൂലായ് 12 മുതല് നടക്കുന്ന പ്രതിഷേധ പ്രകടനങ്ങളില് 15 വാക്സിനേഷന് സെന്ററുകള്, 5 കൊവിഡ് പരിശോധനാ കേന്ദ്രങ്ങള് ഉള്പ്പെടെ 22 മെഡിക്കല് സ്ഥാപനങ്ങള്ക്കാണ് നാശനഷ്ടം സംഭവിച്ചത്. നാസി മുദ്രാവാക്യങ്ങള് മുഴക്കിയാണ് അക്രമികള് പൊതുമുതല് നശിപ്പിക്കുന്നതെന്നും ഇത് അംഗീകരിക്കാനാവില്ലെന്നും പ്രാദേശിക ഭരണകൂടം വ്യക്തമാക്കി. കൊവിഡ് ഡെല്റ്റ വകഭേദം രാജ്യത്ത് വ്യാപിക്കാന് തുടങ്ങിയതോടെയാണ് വാക്സിനേഷന് നിരക്ക് കൂട്ടാന് ഹെല്ത്ത് പാസ് നിര്ബന്ധമാക്കി പ്രസിഡന്റ് ഇമ്മാനുവല് മാക്രോണ് ഉത്തരവിട്ടത്.